Diari Oficial de la Generalitat Valenciana


Sumari del DOGV 262, del 20-06-1985 (1985/804534)

ACORD de 10 de juny de 1985, del Consell de la Generalitat Valenciana, pel qual s'aprova definitivament la Modificació del Pla General de València i comarca en el sector litoral de València i comarca (Poblacions Marítimes, Poblacions del Sud i Districte Algirós).
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   262

Data del DOGV
:   20-06-1985

Secció del DOGV
:   ALTRES DISPOSICIONS

Número del document
:   1985/804534


Data del document
:   10-06-1985

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 10 de juny de 1985, del Consell de la Generalitat Valenciana, pel qual s'aprova definitivament la Modificació del Pla General de València i Comarca, en el sector litoral i comarca (poblacions marítimes, poblacions del Sud i districte Algirós).  
El Consell de la Generalitat Valenciana, en sessió celebrada el dia 10 de juny de 1985, adoptà l'acord següent:  
Vist el Projecte de Modificació del Pla General de València i la comarca en el sector litoral de València (Poblacions Marítimes, Poblacions del Sud i Districte Algirós).  
Vist que l'Ajuntament de València redactà un Avanç de Modificació del Pla general de la Ciutat i la comarca a la zona del litoral, a fi de resoldre els problemes d'accés i comunicació amb el Port, així com altres derivats de l'adequació del planejament a la realitat territorial i de necessitats d'infrastructura, equipament i proteccions patrimonials i de medi físic, que fou aprovat per l'Ajuntament en Ple, en sessió de 4 de juny de 1982, sotmés a informació pública en el diari "Levante" de 19 de juny i en el "Butlletí Oficial de la Província" núm. 149, de 25 de juny, i s'hi han produït cinc escrits d'observacions durant aquest període.  
Vist que el Projecte de Modificació fou aprovat inicialment per l'Ajuntament en Ple, el 20 d'abril de 1983, per unanimitat dels vint assistents que representaven la majoria absoluta, i ha estat sotmés a informació pública en el diari "Las Provincias", d'11 de maig de 1983, en el "Butlletí Oficial de la Província" núm. 140, de 15 de juny, i en el "Boletín Oficial del Estado" de 20 d'agost del mateix any, i s'hi han produït tres al·legacions durant el període esmentat.  
Vist que, en sessió plenària de 17 de maig de 1984, l'Ajuntament, amb el vot favorable de la majoria absoluta legal dels representants, aprova provisionalment la Modificació proposada, que fou informada favorablement per la Corporació Administrativa Gran València el 28 de juny de 1984, per la Comissió Provincial d'Urbanisme de València el 24 de juliol del mateix any, i per la Diputació Provincial de València el 29 d'abril de 1985.  
Vist que l'expedient fou elevat a la Conselleria d'Obres Públiques, Urbanisme i Transports, la qual, per Resolució del seu titular de 4 de març, de 1985, l'informà favorablement, alhora que n'ordenava la remissió al Consell d'Estat perquè n'emetés el dictamen preceptiu, segons que estableix l'article 50 de la Llei del Sòl vigent.  
Vist que, el 16 de maig de 1985, el Consell d'Estat emeté el dictamen preceptiu amb informe favorable sobre la Modificació de referència.  
Atés que la figura de planejament elegida per la Corporació Municipal ha estat la de Modificació del Pla General, prevista en l'article 49 de la Llei del Sòl vigent. Es tracta, en aquest supòsit, d'una intervenció important pel seu contingut ampli, que afecta elements destacats del  
Pla General, els objectius de la qual pretenen l'adopció de solucions concretes en ordre a corregir el sistema general de comunicacions, que inclou colgar les vies de RENFE a la zona del Cabanyal, el sistema general d'espais lliures, desafectant-ne uns sectors i prevenint-ne d'altres, i la zonificació, concretada en les afeccions principals següents: la zona d'usos portuaris, la zona de protecció especial que abasta el sector Grau- Cabanyal, els nuclis perifèrics, la zona esportivo- cultural i la zona especial que abasta la platja de Llevant i Malvarrosa.  
Atés que hi ha diversos Plans parcials que resultaran afectats per la Modificació, en un intent d'actuació urbanística que té moltes implicacions. Es per això que cal posar en relleu, com un signe de l'esforç integrador que els redactors del projecte han realitzat, que tots els nombrosos informes que hi han recaigut, sense excepció, han estat favorables. I, alhora, destaquem que les observacions i al·legacions de particulars i d'entitats públiques efectuades en els fases d'Informació pública, han estat ateses a bastament, especialment les provinents de la Direcció de Carreteres i del Port Autònom de València.  
Atés que una de les modificacions proposades, referides al sistema general d'espais lliures, pretén una diferent zonificació o ús urbanístic de zones verdes, tot desqualificant certes àrees (entre aquestes el tram final del llit del riu Túria) i prevenint-ne d'altres, amb la qual cosa se n'ha produït un increment considerable, aproximadament d'uns 83.000 ml. Per això, i segons que estableix l'article 50 de la Llei del Sòl i l'article 42 del Reial Decret 299/1979, hom remeté l'expedient al Consell d'Estat perquè n'emetés l'informe preceptiu, cosa que féu favorablement el dia 16 de maig de 1985.  
Atés que, acreditades tant la tramitació regular de l'expedient com les raons d'interés públic que justifiquen la modificació de zones verdes que s'hi proposa, cal l'aprovació definitiva del Projecte de Modificació de referència, cosa que, segons que estableix el Reial Decret esmentat 299/1979, de 26 de gener, i el Decret del Consell de 2 d'agost de 1979, és competència del Govern Valencià.  
Vistos els preceptes legals esmentats, la Llei de procediment Administratiu i d'altres disposicions d'aplicació general, i d'acord amb el Consell d'Estat, el Consell de la Generalitat Valenciana acorda:  
Aprovar definitivament el Projecte de Modificació del Pla General de València i la comarca en el sector litoral de València (Poblacions Marítimes, Poblacions del Sud i Districte Algirós).  
Cosa que fem pública, en compliment del que estableixen els articles 44 de la Llei del Sòl vigent i 134 del Reglament de Planejament Urbanístic, amb la significació que l'acord transcrit esgota la via administrativa, i hom hi podrà interposar recurs de reposició, previ al contencioso- administratiu, davant del Consell de la Generalitat Valenciana, i en el termini d'un mes, segons que preveu l'article 52 de la Llei de Jurisdicció Contencioso- Administrativa.  
València, 10 de juny de 1985.  
El President de la Generalitat,   
JOAN LERMA I BLASCO